Държавен вестник, бр. 63, 2019 г., стр. 23

БРОЙ  63	
Д Ъ Р Ж А В Е Н  В Е С Т Н И К 	
СТР.  23  
Чл. 26. Комисията не разглежда повтор-
но спорове между лицата по чл. 10з, ал. 5 
и чл. 10и, ал. 4 от ЗП, за които е изготвено 
решение, независимо дали дадени с решението 
указания се изпълняват.
Г л а в а  ч е т в ъ р т а
ОРГА Н ИЗА Ц И Я Н А РА БОТАТА Н А 
КОМИСИЯТА
Чл. 27. (1) Работата на комисията се под-
помага от секретари, които са служители на 
Министерството на регионалното развитие и 
благоустройството.
(2) Секретарите организират кореспонден-
цията на комисията, воденето на описна книга 
за образуваните производства и изпълняват 
други задачи, възложени от председателя на 
комисията.
Чл. 28. За нуждите на производството 
по разглеждане на спорове комисията води 
описна книга за образуваните производства, 
която съдържа:
1. входящ номер и дата на постъпване на 
молбата;
2. наименование и адрес на подателя;
3. наименование на лицето, срещу което е 
адресирана молбата;
4. резюме на молбата;
5. номер на образуваното производство;
6. брой заседания, проведени по образува-
ното производство;
7. прекратяване на производството в слу-
чаите по чл. 19;
8. номер и дата на решението.
Чл. 29. Входящата и изходящата кореспон-
денция на комисията се организира в съот-
ветствие с установените правила за обмен на 
документи в Министерството на регионалното 
развитие и благоустройството.
Чл. 30. (1) Преписки по образуваните 
производствата за разглеждане на спорове 
могат да се предоставят само на членове на 
комисията.
(2) По разпореждане на председателя на 
комисията преписките по производствата 
могат да бъдат предоставяни за справка и на 
други лица с правен интерес при спазване на 
всички законови изисквания.
Чл. 31. Председателят на комисията предава 
в архива на Министерството на регионалното 
развитие и благоустройството приключените 
през текущата година преписки по образува-
ните производства най-късно до края на месец 
януари на следващата година.
ЗАКЛЮЧИТЕЛНА РАЗПОРЕДБА
Параграф единствен. Правилникът се 
приема на основание чл. 10з, ал. 5 от Закона 
за пътищата.
Министър: 
Петя Аврамова
6132
МИНИСТЕРСТВО  
НА ОБРАЗОВАНИЕТО И НАУКАТА
НАРЕДБА № 16 
от 1 август 2019 г.
за придобиване на квалификация по профе-
сията „Авиационен техник“
Раздел I
Общи положения
Чл. 1. С тази наредба се определя дър-
жавният образователен стандарт (ДОС) за 
придобиването на квалификация по профе-
сията 525090 „Авиационен техник“ от област 
на образование „Техника“ и професионално 
направление 525 „Моторни превозни средства, 
кораби и въздухоплавателни средства“ съглас-
но Списъка на професиите за професионално 
образование и обучение по чл. 6, ал. 1 от 
Закона за професионалното образование и 
обучение. 
Чл. 2. Държавният образователен стандарт 
за придобиването на квалификация по профе-
сията 525090 „Авиационен техник“ съгласно 
приложението към тази наредба определя 
изискванията за придобиването на трета 
степен на професионална квалификация за 
специалностите 5250905 „Ремонт на летателни 
апарати“, 5250906 „Ремонт на електронно-при-
борна авиационна техника“ и 5250907 „Методи 
на безразрушителен контрол“ и на четвърта 
степен на професионална квалификация за 
специалностите 5250903 „Експлоатация и 
ремонт на летателни апарати“ и 5250904 „Екс-
плоатация и ремонт на електронно-приборна 
авиационна техника“.
Чл. 3. Въз основа на ДОС по чл. 1 и рам-
ковите програми по чл. 10, ал. 3, т. 2, 3, 4 и 
6 от Закона за професионалното образование 
и обучение се разработват типови учебни 
планове за ученици, учебни планове за лица, 
навършили 16 години, и учебни програми за 
обучението по специалностите по чл. 2.
Раздел II
Съдържание на държавния образователен 
стандарт
Чл. 4. (1) Държавният образователен стан-
дарт по чл. 1 определя изискванията към 
кандидатите, описанието на професията, 
единиците резултати от ученето, изискванията 
към материалната база и изискванията към 
обучаващите.
(2) Държавният образователен стандарт за 
придобиване на квалификация по професията 
525090 „Авиационен техник“ включва общата, 
отрасловата и специфичната професионална 
подготовка с необходимите професионални 
компетентности, които гарантират на обу-
чаемия възможността за упражняване на 
професията след завършване на обучението.